
Savaneteronan ta pidi atencion 
pa construccion ilegal di hotel 




DIASABRA atardi a tuma lugar un 
manifestacion di ciudadanonan di Savaneta 
preocupa cu construccion di Boutique Hotel, 
Aruba Ocean Village. A sali for di Centro di 
Bario y a para dilanti di e compleho cu lo bira 
e futuro hotel y vocifera nan mal contento. 
Tambe a entrega un manifiesto. 

Jerry Schwengle, kende ta por lo menos un di 
e personanan cu a encabesa e manifestacion, 
a splica cu siman pasa nan a reuni y informa 
e bario kico ta pasando. Nan tin un carta pa 
Minister y cu esey kier wak pa haya atencion 
y cuminsa pone ordo bek atrobe. 

Tin algo poni cu mester wordo haci y un 
hende mester pone su firma y ta haya nan 
lugarnan bek. Atrobe, traha sin permiso y no 
ta cuestion cu esey so ta wordo para y no tin 
respet pa ley, Schwengle ta cuestiona. 
Minister Marisol Lopez Tromp a duna su 
oido caba, sinembargo a entreg’e un carta di 
parti di e manifestantenan. 

Segun cu tin entendi, e propietario a menciona 
cu e ciudadanonan tin documentonan bieu. 
Den e siman cu a haci e simpel accion aki, a 
cuminsa bay riba medionan social, caminda 
cu nan a haya hopi reaccion. Pueblo no tabata 
sa kico ta pasando den nan sistema. Awor aki 
Schwengle ta contento di por educa nan y 
laga sa cu e cos aki no por. 



Ley, unabes cu bo kibr’e, e ley ta keda cu 
bo a kibr’e y tin cu paga p’e. Por wel di ta 
documento bieu, pero te cu awe no tabatin 
un muestra cu tabatin of cu ta bay tin un 
vergunning. Den un reunion cu DIP a bin 
haya sa cierto cos. 

Den e mesun rosea, a bin haya sa cu e 
propietarionan di e hotel tabatin opcion cu a 
caduca na februari. Ni riba optie e no tin. Cu 
cosnan asina, mester actua contra dje. No tin 
nada tampoco riba e parti di MER. 

Tambe Schwengle menciona cu e propietario 
di e futuro hotel aki kier trah’e riba un 
propiedad di dje. Pa por traha algo, bo mester 
tin permiso y esey no por a demostra. 

Na 2016 ta loke el a haci’e caba y na 2018 
nan a bin cu un maneho nobo. Na 2020, 
Schwengle a bin lesa cu den e ROPV nan 
ta hinga Bungalows cu voorschriften. Ora a 
bay haci un research tin asina hopi cos cu 
ta cuminsa pone mas pregunta. Schwengle 
a nota cu e persona aki ta bezig tras di un 
cortina cu ningun hende no ta wak. 

For di lama tin potret caminda cu backhoe ta 
core saca lodo y pone santo cu cosnan den e 
awa y esey no por. 



Ora a haya e ROP, cual tin nan mannan 
mara, lesando esaki, mas e lodo a cuminsa 
hole mas malo. 

Con por ta cu e propietario ta papia cu su 
proyecto ta pas den ROP. Ora bisa cosnan 
asina, luznan ta cuminsa cende. Tin mas cu 
solamente traha ilegal. 

Ta manera un cos mucho bon hinca den otro. 
Conclusion ta cu na 2016 a traha contra ley. 
Mester drecha loke pone y esey ta loke ta 
bay pe. 

Tin carta cu ta refleha cu loke ta bezig cun’e 
no ta bon y mester wordo intercepta dor di 
instancianan y esey no a sosode. Desde 2016 
pa 2018, ta un management team tabatin 
den DIP. Tabatin cosnan cu a sosode cu no 
sa con a bay. Pero no bayendo den detaye 
Schwengle a menciona cu desde 4 aña pasa, 
a traha ilegal, el a traha contra ley, pero tin 
cosnan cu el a mishi y esey mester wordo 
paga pe. 

E plan p’e accion a crece mas di loke a kere. 
E plan tabata pa lanta e Minister encarga cu 
e situacion fo’i soño y duna nan un carta pa 
regla esaki. Pero mirando e sosten ricibi, e 
consehonan cu a haya, educa su mes un tiki 
mas, Schwengle a menciona cu el a haya 
algo cu ta krom y cu no por sigui asina. 

Pa un trato discrinninatono 

Tur warda di Polis a bay plat pa 2 ora 

Prome reaccionn di Gobierno ta: SPA no por compara Polis cu trahadornan di Hospital 



DESPUES cu Presidente di Sindicato di 
Enfermeria a haci bofon di e.o. demas 
sindicatonan alegando cu nan di ABV, via 
di su Presidente Gina Maduro a laga sa cu 
nan si a logra di mantene nan salario y lo 
cobranan vakantie-uitkering, a pone e.o. SPA 
rabia formalmente y a dicidi diasabra anochi 
di bay den accion di 2 ora. 

For di 10:00pm tur 4 Warda di Polis, pues 
Oranjestad, San Nicolas, Santa Cruz y Noord 
a bay plat ora cu tur Polis a sali afo. 

Joselito Dirksz, Presidente di SPA a bisa cu 
esaki ta danki n’ e arogancia di Gina Maduro 
y Sindicato ABV, kende a yega n’e Gobierno 
actual, cu a logra regla pa nan no entrega nada 
di nan salario y lo cobra vakantie-uitkering. 

Polisnan ta considera nan mes como 
frontliners den e periodo aki di Covid-19. 
Nan ta traha hopi biaha riba caya, ta atende 
hende cu kisas por ya contagia y riba dje 
mester a traha extra pa mitiga aumento di 
criminalidad debi na retonan economico cu a 
asota nos isla ora cu turismo a yega 0. 
Gobierno a papia di solidaridad y cu tur 
hende mester entrega. 

A start na empleadonan publico, 
Parlamentario y Ministernan. A sigui pa 
companianan estatal, pero Hospital, aunke ta 
depende 100% di AZV cu ta traha cu placa di 
belasting di pueblo, a haya “luz berde” pa no 
entrega. 

Awor ta mustra cu ABV si a logra pa su 
miembronan, mientras cu tur otro sindicato, 
incluyendo SPA, a faya den negocia un bon 
“deal” pa nan miembronan. Como contesta 
Polisnan a sali mesora diasabra anochi mes 
pa demostra nan malcontento. Esaki ta djies 
e comienzo y por spera cu e siman aki, e 
accionnan lo intensifica. 

SPAahaya sosten tambe di ex-Alto Comisario, 
Alwin Nectar, kende a laga sa cu: “P’ami 
Alwin Nectar, cu a traha den Cuerpo Policial 
di aspirant te cu Korpschef, por comprende 
e frustacion di e Polisnan. For di momento 
cu abo a haci bo escogencia pa drenta CPA, 
bo mundo a cambia por completo”, asina e 



ex Alto Comisario di Polis a scirbi den un 
comentario riba e noticia cu e sindicato SPA 
ta indigna p’e forma diferente cu Gobiemo ta 
trata su empleadonan. 

E discusion di ken ta “frontliner” a activa 
hasta Polisnan pensiona, cu a sinti nan mes 
yama pa sali padilanti y defende nan ex 
coleganan. 

“Tur wowo ta dirigi diariamente riba Bo, 
durante y despues den bo ora liber. Locual 
otronan por haci sin ningun consecuencia 
abo si no por, pasobra bo ta Shon Polis. Pabo 
como Polis NO TIN NORMAL NOBO, ya 
cu e ta djis un expresion di moda pa un Polis. 
Nada no a cambia y lo no cambia pabo y 
lo bo tin di sigui wanta tur sorto di insulto, 
agresion violento, menasa verbal y cu arma 
contra bo y bo coleganan”, Alwin Nectar a 
scirbi dirigiendo su mes n’e Polisnan cu awor 
ta den lucha pa ricibi un trato igual y husto 
for di nan dunador di trabou. 

Gobiemo por medio si Prome Minister 
Wever Croes a laga sa cu no por compara e 
trabao di enfermeria cu di un Polis. Esnan 
cu ta traha cu Covid ta core hopi riesgo y 
Polis no. Un opinion cu Polisnan sigur no ta 
comparti. Trabao di Polis ta mas duro cu uno 
di enfermeria. 

Minister Dangui Oduber tambe a subi 
Facebook pa informa cu Hospital tambe 
ta solidario y cu nan lo entrega. Esey pa 
contene emocion di tur otro sindicato y 
departamentonan di Gobierno cu no a aprecia 
e trato preferencial cu Gobierno y AZV lo ta 
dunando Hospital. 

Ta sinti cu ta “nan so” ta frontliners den e 
pandemia aki. Minister no a menciona 
kico e trahadornan di Hospital lo entrega, 
pasobra awe nan sindicato a gaba bou di nan 
miembronan cu nan si lo cobra dos salario 
e luna aki, tanto nan salario normal sin kita 
nada y nan vakantie-uitkering cu ta un luna 
extra (13de maand) di salario.Polis si a sa di 
uni unda na tur Warda di Polis a demostra 
nan malcontento p’e situacion. Pa dos ora 
largo, entre 10:00pm y 12:00am, lo no atende 
ningun asistencia comun. 



A keda demostra cu tur Polis na warda, a 
demostra di ta para 100% tras di decision di 
nan sindicato. E forma con Gobierno ta trata 
un grupo y previlegia otro, no ta promove 
solidariamo sino mas bien ta causa division y 
ta aporta na polarisacion entre empleadonan 
publico. 

Josito Dirksz, Presidente di SPA a anuncia 
cu tur dia lo intensiva e accionnan tanten cu 
Gobierno no recapacita y trata tur empleado 
igual y a subraya kico ta solidarismo bou di 
su empleadonan. Sea ta traha directamente 
bou Gobiemo of indirectamente, manera t’e 
caso di Hospital. 

SPA ta solidario cu e lucha, sea tur hende 
ta cobra “vakantie uitkering” of ningun ta 
cobr’e, pero e cuenta di un si y otro no, ta 
motibo pa escalacion di e accionnan sindical. 
Ya por a tende cu algun otro sindicato ta cla 
pa uni mes na posibel accionnan cu tin na 
caminda di e.o. SPA. Ya caba asina sindicato 
SINBA di Cuerpo di Bombero lo reuni awe 
den seno di nan directiva pa fiha nan posicion. 
Nan a wordo menasa, a tira nan cu klinker, a 
kibra nan tmcknan durante pandemia y awor 
diripiente nan no ta categorisa Bomberonan 
mas como “first responders”. 

Sindicato SIMAR a manda informa riba 
Facebook di lo reuni intemamente pa fiha un 
posicion nobo, awor cu Gobierno ta traha su 
trahadornan di forma desigual. 

Unabes cu Polis nan a bay den accion pa 
2 ora, Mando Policial a activa Mobiele 
Eenheid di Polis pa subi caya mesora y asina 
contene cualkier situacion cu por presenta. 
Alto Comisario interino Vanessa Tjon-Kock 
a pidi Gobiemo pa aclaria e situacion aki pa 
evita escalacion y caba cu e intrankilidad cu 
ta reinando awor aki entre e Polisnan. 

E Alto Comisario di Polis a subraya cu Amba 
ta pasando den momentonan di reto pa cu 
nos orden publico y criminalidad engeneral. 
E comportacion riba caya di un gmpo den 
comunidad tambe ta laga di desea. Ta pesey 
awor no ta momento p’e tipo di discusionnan 
asina, unda Polis ta demotiva y no ta dispuesto 
pa sirbi comunidad manera custumber. 

Minister Andin Bikker: 

Ta inicia 
inscripcion p'e 
prome curso di 
Aruba Desk di 
Academia di 
Ley Caribense 



E Aruba Desk di Academia di Ley Caribense a habri in- 
scripcion p’e prome curso pa ‘Certified Legislative Law- 
yer’. Minister di Husticia mr. Andin Bikker: ‘Leynan 
por wordo considera como ‘software’ di un pais: nan 
mester wordo actualisa continuamente pa por adresa 
retonan y crea oportunidadnan nobo a base di leynan 
moderno, eficiente y efectivo. 

Debi na p.e. e retonan sin precedente di e Corona-virus 
(‘COVID-19’) ta sumamente necesario pa update varios 
di nos leynan y presenta concepto di leynan nobo.’. Den 
e cuadro menciona tur pais den Reino ta rekeri di mas 
hurista cu expertisio pa traha conceptonan di ley (‘wet- 
gevingscapaciteit’). 

Sinembargo tin hopi scarcedad di hurista cu dicho ex- 
pertisio. Ta for di 2014 mr. Andin Bikker for di Parla- 
mento a inicia esfuersonan pa a base di cooperacion den 
Reino Hulandes por yega na creacion di un Academia 
di Ley cual lo concentra pa train mas hurista den dicho 
expertisio. 

Na 2016 un mocion presenta pa mr. Bikker cu dicho 
efecto a wordo acepta unanimamente den Parlamento. 
E concepto pa por yega na un Academia di Ley a bira un 
punto central di e maneho presenta p’e mandatario den 
presupuestonan aproba pa Parlamento di Aruba desde 
2018, y Minister Bikker a trece e tema varios biaha 
dilanti den cuadro di e ‘Justitieel Vierpartijen Overleg’. 


Na februari 2020 Minister Bikker tabata di bishita na 
hermana isla Corsou pa apertura di Caribbean Cen- 
tre for Legislation (‘CCL’), cu a wordo funda pa colega 
Prome Minister di Corsou, sr. Eugene Rhuggenaath, 
prof. dr. Sjoerd Zijlstra y dr. mr. Flora Goudappel. Ey- 
nan Minister Bikker a keda introduci e concepto pa 
creacion di un ‘Aruba Desk’ di e Caribbean Centre for 
Legislation, y asina extende CCL pa por ofrece curso- 
nan na Aruba tambe. 

E Caribbean Center di Legislation di Universidad di 
hermana isla Corsou ya haci inicio di apertura di in- 
scripcion siman pasa. Diabierna ultimo Minister Bik- 
ker a haya aprobacion final di Conseho di Minister di 
Aruba y conhuntamente cu Aruba Desk di e Caribbean 
Centre for Legislation y den cooperacion cu Universi- 
dad di Aruba, a habri inscripcion p’e prome curso di 
‘Certified Legislative Lawyer’. 

Debi n’e COVID-19 e cursonan lo wordo duna pa medio 
di ‘distance learning’ cu uso di e.o. video conferencing. 
E idea ta pa por inicia e aña aki cu training di como 15 
Certified Legislative lawyer. 

Den cuadro di e Aruba Desk di Caribbean Centre for 
Legislation ademas tin plania pa den futuro cercano 
ofrece cursonan special (‘tailor-made’) pa por ehempel 
Parlamento, departamentonan di Gobierno y sector 
priva. 

Minister Dongui Oduber 

Ta lamenta cu AVP y Dowers ta 
contra desaroyo di San Nicolas! 

Pier di Rodgers Beach ta di presupuesto di TPEF di aña 201 9 



RECIENTEMENTE Minister Dangui Oduber a anuncia 
cu lo cuminsa cu reconstruccion di e Pier na Rodgers Beach 
San Nicolas. Pa añanan largo e piernan aki tabata existi 
y despues nunca a ser manteni. Consecuentemente nan a 
deteriora y practicamente a desaparece. 

Gobierno di Aruba a anuncia for di aña pasa un masterplan 
integral pa yuda stimula turismo y economia na San Nico- 
las. Asina a habri e Oficina di Turismo Visitor Information 
Center cu a resulta un exito den e cantidad di turista cu ta 
bishita e oficina aki. A cuminsa cu Island Fest cu tabata e 
festival cultural di mas grandi na Aruba. Tambe tabatin e 
groundbreaking di e proyecto di Baby Beach, pero debi na 
Covid-19 ainda no a cuminsa. 

Nos ta kere firme den e desaroyo di San Nicolas y esaki lo 
t’e futuro pa turismo di Aruba. 

Minister Dangui Oduber ta demostrando cu hechos y no pa- 
labra cu e ta kere den e desaroyo di San Nicolas. Ta pesey 
a presupuesta e proyecto di renobacion di pier na Rodgers 
Beach den e presupuesto di Tourism Product Enhancement 
Fund di aña 2019. 

A tuma nota con partido AVP y Arthur Dowers a caba cu e 
proyecto aki y no kier p’e proyecto aki continua. 

Nos ta lamenta profundamente con partido AVP y Parla- 
mentario Dowers ta critica un proyecto asina bunita pa San 
Nicolas. 


Ta parce cu San Nicolas no merece y no tin derecho riba 
desaroyo. Ta parce pa Dowers y AVP cu San Nicolas mes- 
ter keda wordo neglisha. Awor berdad ta cu durante 8 aña 
di gobernacion di partido AVP nunca San Nicolas a haya e 
atencion cu e merece. 

Pa AVP semper San Nicolas tabata “the forgotten city” y 
awe un biaha mas Arthur Dowers y AVP ta demostra cu 
nan partido ta CONTRA San Nicolas y e desaroyo cu nos 
kier trece p’e districto aki. 

Ta importante pa menciona cu e proyecto di pier na Rodg- 
ers Beach ta un proyecto cu lo mester a cuminsa di aña 
2019 y e ta bin di un begrotingsfonds apart cu e t’esun di 
TPEF 2019. No ta trata di ningun compromiso nobo y debi 
n’e situacion di Covid-19 caminda a para construccion e 
proyecto no a cuminsa prome. 

Nos SI ta kere den San Nicolas, nos si ta na fabor di un 
desaroyo economico na San Nicolas y nos ta condena expre- 
sionan haci pa Dowers cu kier laga San Nicolas left behind 
manera semper nan partido AVP a haci. 

E proyecto di pier aki NO ta uno costoso, pero si lo tin un 
impacto grandi pa San Nicolas. 

E impresion cu a wordo crea pa Dowers y AVP ta comosi- 
fuera e reconstruccion di e pier aki costa miyones. 

Minister Dangui Oduber ta manda un mensahe cla pa Dow- 
ers, no bruha entre Gobierno. Esaki ta un Gobierno serio, 
responsabel y un Gobierno cu a pone e hende central. 

Ta kende Dowers ta kere ta bay traha e pier? Ta hende lo 
traha e pier aki y e hendenan aki tambe tin nan famia cu 
nan mester cria. Nan ta Arubiano cu tambe tin derecho. 

E Gobierno aki NO ta derocha placa manera esun di AVP. 
Ohala AVP no a gasta e biyones nan na cosnan inecesario 
cu awe nos lo por tabatin e fondonan aki pa yuda pueblo 
mas mihor. Danki n’e maneho desatroso di AVP awe e situ- 
acion ta mas dificil aun. Nan no a percura pa crea buffer pa 
pais Aruba. 

Nos tur ta consciente di e situacion dificil cu pais Aruba 
t’aden y pesey Gobierno a asumi su responsabilidad pa 
brinda esnan sin trabou sea Fase of Loonsubsidie, segun 
Minister Dangui Oduber. 

Minister Xiomara Maduro ta duna un update 
di subsidio di salano pa luna di juni 

Connpanianan cu tin fondo por paga 100% di salario di ennpleado 




UPDATE SUBSIOIO D! SALARIO 

PÁLUNA DlJUNi2i020 

UPOATC SUBSIDIO Dl SALABIO 

PA LUNA Dl JUNI 2020 


OEADLINE PA ENTREGA 01 PETICION 
PA SUeSlDIO Dl 3ALAR10 PA LUNA Dl 

• 19 dijuni 2020 

I UPDATE SUBSIDIO Dl SALARIO 

I PA LUNA Dl JUNI 2020 


O Dia 3 di juni companianan cu ta bin na remarca pa 
aplica pa Subsidio di Salario di Gobiemo di Aruba 
pa luna di juni 2020 a ódbi un noiiftcacion di SVb 
via di email cu informacion tocante Subsidk) di 
Saiano. 


/ 


0 


E r>otificacion ta contene un link pa e portal digital 
di MiSVb riba cuai e compania ta ingresa den e 
ponal segun su aedencial p« por yena e 
(ormulario completanrente y despues primi e 
boton ‘Entrega Petrcion’. 




I UPDATE SUBSIDIO Dl SALABIO 

I PA LUNA Dl JUNI 2020 


REDUCCION D1TRÁBOU 
'ARBEIDSOMVANG' 


« Acuerdo por escrito entre duriado di 
trabou y trahado riba con ta yena e 
40% 


9 Dunado di tr.sbou porcomplementa e 
subsidio te cu 100% di pago di 
salario di e trahado 


DURANTE un conferencia di prensa 

Minister Xiomara Maduro a duna un update 
di e Subsidio di Salario y a splica tocante e 
flexibilisacion di Subsidio di Salario. 

Cantidad di Subsidio di Salario otorga na 
luna di mei 2020 

E mandatario ta informa cu tin un cantidad 
di 3.232 negoshi vulnerabel na Aruba cu a 
wordo afecta p’e crisis di COVD-19. SVb a 
ricibi un cantidad di 1.656 peticion, di cual 
1.648 compania a ricibi Subsidio di Salario. 
SVb falta di paga 8 compania ainda, di cual 
4 compania nan cuenta di banco no ta conoci 
y 4 compania nan pago a ser rechasa. 

Un total di 26.802 trahador a ricibi un 
Subsidio di Salario na luna di mei cu ta suma 
un montante total di Afl. 46.399.106,= 

Flexibilisacion Subsidio di Saiario 

Na inicio di e programa di Subsidio di 
Salario, e mandatario a anuncia cu Gobiemo 
di Amba ta otorga un maximo di 60% di 
e gasto di salario y e trahador ta entrega 
20% di reduccion di oranan di trabou. Den 
e parti di reduccion di orario di trabou 
(‘arbeidstijdverkorting’) cu ta un condicion 
di CAFT tabatin varios interpretacion. 

Den un reunion tripartite cu gremionan 
comercial, sindicato y departamentonan 
di Gobiemo a yega conhuntamente na un 
acuerdo pa flexibilisa e condicion riba 
reduccion di orarionan di trabou. 

E acuerdo aki ta encera cu e dunador di 
trabou y e trahador mester yega na un acuerdo 
mutuo por escrito con ta cubri e resto di e 
40% di salario. Esaki ta nifica tambe si un 
compania tin e fondonan necesario pa por 
cubri e resto di e 40%, e compania por paga 
100% di salario di e trahador. 



UPOATE SUBSIDIO Dl SALARIO 

PA LUNA Dl JUNI 2020 

FLEXIBILISACION SUBSIOIO 01 SALARIO 

• CATEGORIA1: 

Ounado di trabao cu a entrega petkion caba cu e 
formulario di reduccion di 2Cf% y cu no ta desea 
flexibilisacion; 

No mester tuma ningun accion mas y por warda e 
evaluacion riba e peticion. 

• CATEGORIA 2: 

Dunado di trabao cu a entrega peticion caba cu e formulario di 
reduccion di 20% y cu d ta desea flcxibilrsacion; 
mester haya un lista nobo pa por aplka e flexibilisacion. E 
grupo aki tin cu manda un efnail na lsflexOsvbaruba.org y 
solicita un lista nobo pa nan yena. E k) ricibi un lista nobo y 
mester debolbe esaki yena y firma pa Irahadonan cu la acepla 
e corKfkion na Isflexfisvbaruba.org. 


4 Categoria di Flexibilisacion 

Desde 3 di juni 2020 tur eompania cu ta 
bin na remarca pa un Subsidio di Salario di 
Gobiemo di Amba pa luna di juni 2020 a 
ricibi un notificacion di SVb via email. SVb 
a dividi e dunador di trabou den 4 categoria 
di flexibilisacion: 

Categoria 1: 

E dunador di trabou cu a entrega e peticion 
pa Subsidio di Salario caba cu e formulario 
di reduccion di 20% y no ta desea 
flexibilisacion. E compania aki no mester 
tuma ningun accion y mester warda riba e 
evaluacion di su peticion. 

Categoria 2: 

E dunador di trabou cu a entrega su peticion y 
su formulario di reduccion di trabou di 20% y 
cu si ta desea flexibilisacion. E compania aki 
mester manda un emañ na lsflex(5) svbaruba.org 
y solicita un lista nobo y debolbe esaki yena y 
firma pa trahadoman cu ta acepta e condicion y 
email esaki na lsflex(5)svbaruba.org 

Categoria 3: 

E dunador di trabou cu no a entrega un 
peticion ainda y cu no ta desea flexibilisacion; 
ta sigui e procedura riba MiSVb. 



UPDATE SUBSIDIO Dl SALARIO 

PA LUNA Dl JUNI 2020 

FLEXIBILISACION SUBSIOIO 01 SALARIO 

• CATEGORIA 3: 

Ounado di trabou cu tM a entrega peticion ainda y cu no 
ta desea flexibilisacion; 

Ta sigui e procedura riba MiSVb. 

• CATEGORIA4; 

Ounado di trabou cu a entrega peticion ainda y cu ^ ta 
desea flexibilisacion; 

Tin cu manda un email na lsfiex@svbaruba.org y solicita 
un lista nobo pa nan yena. E lista nobo yena y tirma ta keda 
uploaded riba MiWb na momento di completa su 
aplicacion. 


Categoria 4: 

E dunador di trabou cu no a entrega un 
peticion ainda y cu si ta desea flexibilisacion, 
tin cu manda un email na lsflex(5)svbaruba. 



org y solicita un lista nobo pa yena. E 
dunador di trabou mester yena y firma e lista 
y upload esaki riba MiSVb pa completa cu 
aplicacion. 

Deadline pa entrega peticion a bira 19 di 
juni 2020 

E fecha pa entrega e peticion pa Subsidio di 
Salario ta bira diabiema 19 di juni pa 12or 
di anochi. E mandatario ta informa cu CAft 
a manda su recomendacion pa Conseho di 
Minister di Reino Hulandes cu Amba ta 
cumpli cu e condicionnan necesario p’e 
Subsidio di Salario. 

Esey ta haci posibel cu pa diamars Amba lo 
ricibi e fondonan di Subsidio di Salario. E 
pagonan di Subsidio di Salario lo ser efectua 
entre 26 y 29 di juni 2020. 

Gradicimento 
E mandatario ta gradici SVb cu ta trahando 
riba implementacion di e Subsidio di Salario 
y ta yama un danki tambe n’e Taskforce cu 
ta trahando riba e programa di Subsidio di 
Salario. 

Aruba.com e fuente oficial pa nos 
bishitantenan y socio den turismo 

Referi n'e website po tur informacion di rekisitonan pa cu nos re-apertura 



THE LATEST INFORMATION 
REQUIREMENTS & PROCED 


Essentiali 

Aruba. 


ust read information for all trdvelers to 


DESPUES di diaranzon ultimo na 
unda cu a ser anuncia cu fronteranan 
lo wordo habri gradualmente, mesora 
Aruba Tourism Authority a sigui cu 
su “reopening strategy” activando e 
siguiente etapa unda Aruba lo habri y 
unda mester comunica tur rekisito na 
bishitantenan, socionan den turismo y 
nos comunidad. 

Durante henter e crisis di Covid-19 
A.T.A. por medio di su unidad di 
comunicacion a asegura cu media 
internacional y tambe socionan local 
y internacional den turismo tabata na 
altura di tur e desaroyanan encuanto e 
medidanan y tambe con Aruba tabata 
maneha e situacion. 

Esaki a sosode por medio di diferente 
canal manera e.o. webinars, social 
media, update cu tabata sali den forma 
di “newsletter” y comunicadonan di 
prensa. 

Constantemente e website oficial di 
Aruba, www.aruba.com, tabata wordo 
actualisa cu informacion relevante pa 
entre otro e turista cu tabata kier a keda 
na altura di loke ta pasando na Aruba. 

P’e reapertura durante varios siman 
e ekipo di A.T.A. a bin ta traha 
conhuntamente cu tur instancia concerni 
p’asina tin tur informacion disponibel. 
Aki a enfoca riba e “customer journey” 
di e bishitante for di momento cu e dicidi 
di bishita nos isla te cu ora e yega y ta 
moviendo riba nos isla. 

Intemamente, A.T.A. ta califica e etapa 
aki di e “reopening strategy” como 
esun di ‘Bonbini’, unda e destino ta 
preparando pa yama su bishitante nan 
un caluroso bonbini. 


Amba ta “open for happiness” y ta cla pa 
duna e mesun bon servicio y hospitalidad 
y sigur brindando e seguridad di higiena 
n’esnan cu lo ta considerando Amba pa 
nan vacacion. 

E mensahenan riba e plataformanan 
social di Aruba tambe ta enfoca y ta 
alinea cu e strategia di comunicacion 
aki. 

Amba.com a ser completamente adapta 
y ta enfocando riba diferente aspecto 
manera e “Aruba Health & Happiness 
Code”, un pagina cu ta dedica na 8 
“unique selling points” ilustrando pakico 
bishita Amba y tambe un pagina dedica 
como guia cu ta inclui informacion di 
ora cu e turista book su vacacion te cu 
despues di su yegada. 

Y hopi importante ta e pagina cu ta inclui 
informacion actualisa y detaya referente 
e rekisitonan di entrada y tambe kico 
un turista mester haci na momento cu e 
sinti su mes malo. 

Riba amba.com tin un foro unda ta 
contesta pregunta di turistanan/duna 
informacion y tambe ta haci uso di 
un sistema pa brinda contesta riba 
pregunta nan. Esaki ta mara na Artificial 
Intelligence, permitiendo nos ekipa nos 
mes mas mihor ainda cu informacion 
necesario. Tipo di servicionan aki 
tabata parti di e plataforma aki caba 
y ta sigui hunga un papel clave den e 
etapa di reapertura. A.T.A. kier a haci 
un apelacion na un y tur cu ta hayando 
pregunta di nos bishitantenan referente 
e habrimento di frontera pa referi un y tur 
na www.amba.com cu tin informacion 
actualisa y oficial. 



b^lSITORS 

HPéto 

SAFE & HAPPY 
i^TRAVELS TO 
AUUBA. 

Travel tips & safety 
measures 

Parlannentano Alan Howell (POR) 

Por lo menos 37 mil hende sin salario, 
cos mester cuminsa draai bek 







■v^ 




Club Kibrahacha 
ta busca voluntario 

Bo kier corilribui na un meta social y noble? 

Bo kier tin contacto cu hende di diferente 
generacion y cultura? 

Bo kier hasi un diferencia den bida di nos 
grandinan? 

Bo kieryuda preveni soledad y isolacion bou di 
nos grandinan? 

Bin join nos team 


9 Pfedra P)at23, 


V YAMA NOS NA 

582-8159/588-3131 


MISION YVISION 

Ciub Kibrahacha 60+ ta un centro di actividad 
unda nos grandinan full rond di Aruba por bin 
entretene nan mes y tambe socialisa cu otro. 


CLUB KIBRAHACHA 60* 


O www.du M{lb M had mx»n 


Parlamentario Alan Howell (POR) co- 
mentando riba reapertura di nos fronter- 
anan ta hopi cla den su opinion, e ta con- 
sidera cu cosnan mester cuminsa draai 
bek. 

Howell ta bisa cu su mayornan no a lan- 
te cu style di egoista y no ta pasobra su 
salario te ainda ta sigura e no tin cu wor- 
ry cu esnan cu si a perde of ta den perde 
nan salario. 

“Tin por lo menos 37 mil persona sin tra- 
bou y cu ta depende specialmente riba 
turismo. Con por ta posibel cu mi por ta 
contra pa habri nos Aeropuerto bek den 
diferente fase?” 

E ta consciente cu nos ta core e risico di 
importa un biaha mas Covid-19 na nos 
isla, pero na mes momento mester por 
sa bon cla cu si no habri nos fronteran- 
an den forma controla manera a planea 
caba, no lo por sobrevivi na Aruba. 

“Cos mester cuminsa draai bek mensen. 
Slowly but surely”, e Parlamentario a 
conclui. 

Polis cu man yen cu publico cu ta keda atras na 
Linear Park despues cu negoshinan cera tambe 
tin establecimento cu no ta cera na ora stipula 

Cas Casuela 

Despues di Sandra’s Garden, e patruyanan a bay 
Cas Casuela, unda cu ll’or a pasa y e estableci- 
mento a keda habri. Polis atrobe mester bay bisa 
nan pa cera, siendo cu e Gobierno a stipula un 
ley cu tur lugar mester cera ll’or di anochi. 

Pero por mira cu tin establecimento cu ta kies pa 
deliberadamente keda habri te ora Polis bin cera 
nan. 


Kizas si Gobierno hunto cu Ministerio Publico 
stipula un boet basa riba tres strike y bo ta out, 
lo por mira cu doñonan di e establecimento nan 
nocturno por cambia nan postura. 

Eagle 

Na Eagle Beach tambe Polis mester a hala at- 
encion di un grupito, y unabes cu mira e patruy- 
anan di Polis cu zwaailicht cendi, nan sa cu ta 
ora pa move. 


DIABIERNA anochi manera ya a 
bira custumber desde cu a kita Toke 
di Keda, Polis tin man yen, pa kibra 
aglomeracion di grupo. 

Esaki casi semper ta cuminsa na 
Sandra’s Garden, unda cu despues 
e negoshinan cera e publico no ta 
bandona e sitio. Pero ta kies pa keda 
riba e parkeerplaats consumiendo 
alcohol y tocando radio. 

Diabierna nochi ultimo no tabata 
diferente, unda cu varios patruya a 
presenta pa mustra e publico camin- 
da di cas. 






Mainta 


#1 Oñltne 


PARTICIPACIONIMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 

Dama bou influenda rlba camlnda dl Buball 





DIASABRA algo pasa di mey anochi Polis a 
bay na altura di Cheng’s Supermarket door cu 
tin un dama bou influencia cerca di caminda. 
Polis a wordo pidi pa bay un poco liher, debi cu 
e dama ta cerca di caminda y auto lo por dal’e. 
Den algun minuut Polis a yega y a constata cu 
e dama ta hopi bebi. 

E dama tabata keda bisa cu e kier bay cas. Au- 
tomobilistanan cu tabata pasa y para mira kico 
ta pasando e tabata cana bin na auto y pidinan 
pa hibe su cas. 

E parti aki tabata esun peligroso, debi cu si ta 
un persona cu mal intencion lo por lage subi cu 
un flnal no bon. 

Polis a papia cu ne un rato y despues a pidi pa 
Transportwagen. Na yegada el a subi y nan a 
bay direccion warda di Shaba. 

Fiesta clandestino den Well Well 
Bar Restaurant para dor di Polis 




DIASABRA madruga l’or patruya di Santa Cruz hopi atento a 
spot algo na Well Well Bar Restaurant cu a hala nan atencion. 
Rond di e establecimento na un manera tactico tabatin masha hopi 
auto staciona. 

Ora Polis a bay controla mas profundo a bin ripara cu aunke e 
lugar ta mustra completamente cera, paden tin hende. 

Mesora a pidi asistencia di mas patruya y a manera esakinan a 
yega a bay over na bati n’e porta parti pabou di e bar restaurant. 




Eynan un cabayero a habri e porta, y a splica Polis cu ta un fiesta 
priva e ta, parce cu tabata trata di un fiesta di hacimento di aña. 
Despues e doño un dama Chines a presenta n’e porta tambe, y a 
splica Polis cu e cabayero ta su amigo etc etc. 

Polis na nan turno a splica e ambos cu esaki no ta permiti y cu tur 
hende mester bandona e lugar. E dama Chines a pidi Polis sorry y 
cu e lo no pasa mas. 

Un grupo di Polis a drenta paden y asina percura pa tur hende sali. 
Den un rato por a mira un cantidad grandi di tanto homber y muher 
sali y subi nan autonan bay. 

Esakinan ta situacionnan cu Polis mester deal cu ne tur weekend, 
desde cu a kita TdK. 

Aki ta mira cu no ta trata di e publico solamente cu no ta bay nan 
cas ora e establecimento cera, pero doñonan cu ta cera porta di- 
lanti, pero ta keda draai pa gana mas placa. 

Ta keda den man di Gobierno y Ministerio Publico pa fiha un san- 
cion, sino tur weekend lo tin e mesun problema. 

Accidente cu dos persona herida n'e 
spiral rotonde dilanti Aeropuerto 





DIABIERNA den oranan di anochi presencia di Po- 
lis y ambulance a wordo pidi n’e spiral rotonde dilanti di 
Aeropuerto, pa un accidente cu a sosode y den cual taba- 
tin dos persona levemente herida. 

Na yegada nan a bin topa cu un Suzuki Swift y un Kia 
Optima y a bin compronde cu e dama chauffeur di e Su- 
zuki Swift a subi caminda y a dal contra e Kia Optima. 
Den e impacto fuerte dos persona a keda levemente herida 
y personal di ambulance mester a haci un checkeo medico 
cu ambos persona n’e sitio. 

Polis di Trafico tambe a presenta pa haci mas investigacion. 

Di Arashi pa Fisherman's Hut, 
Polis a move cu grupo di hoben 




DIABIERNA anochi pa mas o menos 
lO’or Strand Politie a wordo manda altura 
di Fisherman’s Hut, unda cu lo tin un fi- 
esta andando compaña pa aglomeracion di 
hende. A bay asina leu cu te hasta a papia 
hendenan canando sunu, pero na yegada no 
a ripara nada. 

Na yegada di Polis, nan a topa e mesun un 
grupo di hobennan cu algun rato prome ta- 
bata na Arashi. Na Arashi nan lo tabata cla 
pa “throw a party”, pero Polis a splicanan 
cu esaki no ta posibel. 

Pero, na lugar cu e hobennan aki bay nan 
cas nan a scoge pa bay mas pazuid, esta na 
Fisherman’s Hut. Kizas nan lo a pensa cu 
na Arashi no ta permiti, pero mas pazuid si. 
Polis a splica nan un ke otro y e biaha ey si 
nan mester a busca caminda di cas. 

Por ultimo Polis a adverti nan riba e conse- 
cuencianan si nan mester bolbe. 

Establecimentonan ta cera, pero publko 
ta keda bebe riba parkeer plaats 




DIADOMINGO madruga un biaha 
mas Polisnan a bay Sandra’s Garden p’e 
problema di tur weekend, despues cu a 
lanta TdK. 

Establecimentonan ta cera of tin biaha 
nan ta mustra cera, pero paden tin hen- 
de. Pues ta casonan cu ta pasando tambe. 
Diadomingo madruga Mobiel Eenheid di 
Cuerpo Policial tambe a yega na Sandra’s 
Garden. 



Un biaha mas den un manera ordena tur 
hende a cuminsa subi nan auto y bay di 
e sitio. 

Pero no mester t’asina tampoco cu tur 
weekend Polis mester yega Sandra’s 
Garden pa bisa tur hende riba e parkeer 
plaats pa bay nan cas. 

Di e mesun manera aki Polis hunto cu 
Mobiel Eenheid a pasa n’e sitionan cu tin 
aglomeracion di hende y manda tur cas. 

Accidente serio na Hooiberg a 
laga dos persona herida atras 


DIABIERNA anochi laat caminda di Hooiberg 
pa Santa Cruz a tranca, esaki tabata debi na un 
accidente di trafico frontal. 

Na yegada di Polis nan a topa cu un Nissan Cube 
shinishi y un Kia Picanto cora. E Nissan Cube ta- 
bata pega contra cura di un cas y e Kia pega con- 
tra e Nissan Cube. 


Pafo di e Nissan e chauffeur tabata riba su barica 
kehando di hopi dolor. Banda pabou tabata chauf- 
feur di e Kia Picanto kende ta un dama, e tambe 
a resulta herida, pero no di gravedad. 


Dos ambulance a presenta n’e sitio y Paramedi- 
conan a opta pa hiba ambos persona uno mas her- 
ida cu e otro pa Hospital. 

Departamento di Trafico lo tin e tarea di investiga 
kico a exactamente a sosode. 






















16 


AWEMainta 


Dialuna, 15 Juni 2020 


Participacion 


MinBtflr Xktfnafa Hadwma'taci^jelaciDn fuerte na comeicw pano ikj e nwrnerrto rftci^cot™ ojjortumdad pa aumefaa 


^AWEMamta ^ 

LDCAL 


Aruba ta cnnoce su di 4 caso di 
Córanavirus 

p/ovjceo 

OjAniu n Danocr ‘su ct'i oaao il (iKtirntciarfiiiTU cfuip^ia ru- 
CrDgniwiJS 




[1 


Página Bande.. Adminl.. Notificaciones B Estadisticas Herra... 



AWEMainta 

Videos 

Respaldo Ta Keda Brinda Sosten Y Servicio Na Su Clientenan Tumando Na 
Cuenta Restriccionnan Di Gobierno Te Cu 31 Di Maart 2020 
https://Vvvw.awemainta.comy?p=98210 


[COVID-19] 

Coronavirus 

- UPDATES 


683 

Interacciones 


Promocionar puMicación 


Me gusta Q Comentar ^ Compartir ^ ▼ 


O g rrt* e - 

Configuración Ayuda» 


+ Agregar un botón 


lé A 13.591 personas les gusta esto 
13.775 personas siguen esto 

Vertodo 


'web 


Q Periódico • Medio de comunicación/noticias 
^ Sugenr cambios 

^ Transparencia de la página vermás 

Facebook mueslra información para que endendas mejor 
la rmalkJad de una página. Consulta qué acciones 
reaiizaron las personas que la administran y publican 
contenido 

Se creó la páglna el 8 de octubre de 2009 
Páginas que le gustan a esta página > 

Benny Sevinger 

Amigoe Express 




Información 
^ 5331400 
© Enviar mensaje 
http://www.awe... 


TUMANDO masha na serio e caso di COVID-19 
(Coronavirus) na Aruba y sigui cu recomenda- 
cionnan di Gobierno, gerencia di AWEMainta 
ta ofrece tur esnan cu kier sigui noticia, pa reg- 
istra pa recibi tur dia, sin mester di sali for di 
nan cas AWEMainta, GRATIS. Y asina ta keda 
altanto di loke ta pasa na Aruba y rond mundo. 

Ta pesey AWEMainta como e prome corant dig- 
ital tin e circulacion mas grandi. Bisando esaki, 
nifica cu tur esnan cu ta desea di pone nan ad- 
vertencia den AWEMainta, nan ta mas cu bon 
bini. Nos tin tarifanan masha economico, pa 
yudabo cu bo benta. 


Banda di e corant digital, tur hende por sigui e 
noticianan di AWEMainta riba nan website y 
tambe via nan facebook. 

Djies type www.awemainta.com 

Tur hende cu ta desea pa manda nan noticia 
y/of nan advertencia, por haci esaki mandando 
esaki na noticia@awemainta.com . 

Y asina lo yudabo keda den contacto cu tur per- 
sona cu abo ta desea. 

Laga AWEMainta t’e vehiculo di bo contac- 
tonan. 

Danki p’e confianza 
Gerencia di AWEMainta 




Aruba sj^l 


Onliñe Newipip^ 

Morto den tráfko 

WILLEMSTAD - Relacioná cu un accidente di tráfico grave 
cu a tuma lugar dia 7 di jiini ultimo alrededor di 21.26’or 
riba Schottegatweg-Noord na altura di un establecimento 
cu ta bende ‘por mayor’, e chofer enbolbi den e accidente a 
fayecé. 

Riba e fecha en cuestion un hómher cu tahata conduci un 
vehiculo riba e caminda ariba mencioná, probablemente 
pa motibo di exceso di velocidad, a pérdé control riba su 
stuur. 

E vehiculo a hólter diferente hiaha y a consecuencia di es- 
aki e chofer a resultá riba caya. 

Den un situacion critico a transportá e chofer pa sala di 
emergencia di C.M.C. 

Diasabra 13 di jiini alrededor di 12.38’or, Central di Polis 
a ricibi informacion, cu e victima cu tabata enbolbi den e 
accidente aki, a fayecé a consecuencia di e multiple lesion- 
nan cu el a sufri. 

Polis ta dispone di identificacion di e persona, pero no por 
duna esaki liber ainda, ya cu mester caba di informá famia 
promé. 



Destruccion, violacion di ley dl 
arma di candela y detencion 


WILLEMSTAD - Diabiérné 12 di jiini 2020 alrededor di 
22.29’or, Central di Polis a dirigi un unidat pa Souax, na 
unda un hómber lo a destrui bentana di auto di su ruman 
cu intencion pa kima e auto. 

E hómber aki lo tabata den posicion di arma di candela 
tambe. 

Na yegada di e unidad el a bin topa e sospechoso, e hóm- 
ber S.W.F. di 26 aña di edad nace na Republica Do- 
minicana kende a cometé e destruccion y cu tabatin un 
arma di candela cu Polis a confiscá. 

A detené e sospechoso y present’é dilanti di un Fiscal aux- 
iliar kende a ordená su encarcelacion pendiente di mas 
investigacion. 


Ai^ra 

^utteniCil ^04He & 0te«futtofup 

Mi ke alabá SEÑOR tur tempo, 

Su alabanza lo no kita fo'l mi boca, 

Mi alma ta gloria den SEÑOR, 

Laga humildenan bin tende y gosa. 
Canta grandesa di SEÑOR huntu cu mi, 
ban alabá SU Nomber tur huntu! 
Salmo 34 

Cu dolor na nos curason, 
nos ta anuncia fayecimento di nos ser stima: 



Efraim Tromp 

Mihor conoci como"Balaguer"of "Du" 

*18-06-1935-tl0-06-2020 

Acto di entiero lo wordo anuncia despues 



Funda na 1932 


Cu inmenso triteza s.v. Aruba Juniors. 
ta participa fayecimento di Efrain Tromp 
Na bida tata di nos president LuisTromp 
Nos ta desea tur famia hopi forsa ^ 
den e dianan dificil aki. .. 

Gang a saca arma pa un persona ora e tabata 
saliendo for di supermercado na Noord 


Aiifora 
^^ 
"PttHenai ^ó«ne & ^nemeiton^ 

"Dios ta amor.. .y amor ta Dios, 

Maske mi no ta na e mundo aki, tur dia lo mi ta banda 
di boso curazon, mi por stens di loke Señor ta hasi" 
Salmo 33 

Cu inmenso tristeza na nos curazon, pero confirme cu Dios Su 
boluntad, nos ta anuncia fayecimento inesperadamente di: 



Mickel SigfriedTromp 

Conosi como DJ Mike/Organisador di Torneo Annual di Bowling 
0-09-1969-109-06-2020 

Na nomber di: 

Suyuinan: MitchellTromp 

ChristianTromp &Valerie van Dongen 
Su mayornan : Sonny & Raquel Tromp-Diaz 

Su ruman: RachelleTromp 

Su subrinonan : Sharely & Ericson Croes 

Su tantanan y omonan: 

Jeta & tJuan de Cuba-Tromp y famia 
Helena & tBuchi van den Berg-Tromp y famia 
Carmita Tromp y famia 
tAlberto Tromp y famia 
Tilo & Mimi Tromp y famia 
JoonTrompyfamia 
Lica & Frans Rodriguez Do Vale y famia 
Olga & tNemencio Kock-Diaz y famia 
Yolanda & Henk Chai y famia 
Myrta & Michael Peterson y famia 
Orlando Diaz y famia 
tRuben & Esther Diaz-Ruiz 
tLilia Diazy famia 
Donald Diaz & Mary Yagua 
Mama di su yuinan : RosieMaduro 

Su prima y primonan : Edson, Jeffrey, Edgar, Gilbert, 

Randolph, Xiomara, Anduare, Darcy, Marisol Junior, Jeslin, 
Jonathan, Salomon, tJohnny, tEugene, Josy, Joanne, Veronica, 
Mandy, Kevin, Ryan, Jason, Lisette, Anwar, Brandon, Cyrielle, 
Lillienne, Darrell, 

Donna-Lee 

Su madrina: CarmitaTromp 

Su padrinonan : Jossy Figaroa & Michael Peterson 

Demas famianan na Aruba; Hulanda y Venezuela :Tromp, Diaz, 
Kock, Chai, Peterson, Ruiz, Yagua, van den Berg, de Cuba, 
Jansen, Rodriguez Do Vale, Maduro, Laclé,Trimon, Kelly, Carillo, 
Matos, Croes, Vinck, Marchena, Pardo, Weffer, Hernandez; 
Flanegin; Donata; Werink; Ibrahim; comer y compernan, 
amigonan, bisiñanan y conocirnan, coleganan di Dienst 
Brandweer Aruba, miembronan y ex-compan^eronan di Bubali 
Sport Club, ex-coleganan di Golden Tulip Hotel y Arumil, 
ex-compan^eronan di Banda S.E.D.; Eddy Tec y Grupo di Dande 
Ben Trimon/Los Hermanos; Fermin's Boys y Maddogs Biljard 
Team; su amigonan di Comunidad Portugues na Aruba, ta invita 
pa acto di entiero cu lo tuma luga diamars 16 di Juni 2020 na 
Misa Santa Anna na Noord. Di 1:00 pa 4:00 di atardi tin 
oportunidad pa condolencia y pa 4'or lo tin un response. 
Despues lo hiba"Mickel" na su ultimo lugar di sosiego na 
Santana Catolico di Noord. Nos ta pidi nos disculpa cu despues 
di entiero nos no por ricibi bishita di condolencia na cas. 
Disculpa nos si den nos tristeza nos por a lubida un of otro 
persona. Paz na su restonan. 



: 







"Señorta mi wardador, mi'n tin falta di nada 
Den cunucu di yerba berde e ta pone mi sosega. 
E ta hiba mi na awa trankil, 

Pa mi bolbehañaforsa" 

Salmo: 23 

Nos ta anuncia fayecimento di: 



Carnnen Erasmus 

*04-11-1936-112-06-2020 
Acto di entiero lo wordo anuncia despues. 



DIASABRA den careda di 2 or di 
merdia, un persona a drenta un su- 
permercado na Noord pa cumpra algo. 
Ora el a sali, el a wordo confronta pa 
un gang cu lo a saca arma pa su per- 
sona. 

Mesora a pidi pa presencia di Polis y 
na yegada nan cuminsa cu un inves- 
tigacion. 

Polis, Slachtofferhulp y Departamento 
Tecnico di Polis a presenta n’e sitio. 


I 







"Señor ta mi wardador, mi'n tin falta di nada 
Den cunucu di yerba berde e ta pone mis osega. 
E ta hiba mi na awa trankil, 

Pa mi bolbe haña forsa" 

Salmo: 23 


Nos ta anuncia fayecimento di: 



Alfredo Stede 

Mihor conoci como Freddy 
^03-03-1939-t12-06-2020 


Acto di entiero lo wordo anuncia despues. 

Di acuerdo cu Booshi Wever 

E problema di partido POR ta un muestra di falta 
dl Integrldad den Gobierno y den coalkion! 


ARUBA ta experenciando retonan grandi cu ta rekeri un 
gobemacion firme y stabil, pero lo contrario ta tumando lugar. 
E gobemacion actual ta den un impase y no pa motibo di e 
pandemia so. Loke a premira for di comienso di e formacion di 
e coalicion a bin resulta berdad. 

Pa proteha continuacion di gobemacion, partido MEP y RED a 
acepta pa wordo manipula dor di Otmar Oduber. Te hasta awor 
cu supuestamente Oduber ta insisti cu e no ta den POR mas y 
cu el a sali for di politica, tog e Gobiemo y principalmente e 
partido mayoritario den coalicion parce di ta para tras di e ex- 
mandatario. E motibo di esaki ta pasobra ta considera Otmar 
Oduber persona clave di partido POR te ainda. Sin su “blessing” 
no tin Gobiemo, pasobra tur hende sa cu keto bay e ta doño 
prinicipal hunto cu un gmpo di sponsoman di e partido y cu su 
instmccionnan mester wordo sigui “al pie de la letra”, segun 
analisis di Booshi Wever di UPP. 

Ta hopi bisto cu interesnan aheno ta purba di wanta e Gobiemo 
aki den poder. Esaki a wordo claramente demostra dor di e 
reaccion di nos Prome Ministro cu e “royement” di sra. Lopez- 
Tromp ta un problema di POR. Y despues cu a yama sra. 
Lopez-Tromp pa tur sorto di cos ata ta bin cu un “comision di 
intermediacion”, esaki obviamente pa gana tempo. 

Pero esaki no ta un problema di POR so, manera Premier ta 
pretende. E problema aki t’e motibo principal pakico Amba 
ta den e situacion financiero-economico actual como tambe e 
humiyacion cu nos ta pasa aden cu Hulanda. Y pa colmo e ta 
duna oxigeno n’e grito di “gemeente” aki na Amba. 

Ta bisto cu interes personal y partidista ta evita pa tin un 
gobemacion drechi basa riba principionan di Bon Gobemacion 
y Integridad. 

Segun Booshi Wever, pa mantene un Gobiemo ta prefera di cera 
wowo pa compcion y dera esnan cu si ta cuestiona manera e 
ex-miembro di den Parlamento Daphne Lejeuz y recientemente 
sra. Lopez-Tromp kende a publica e bagamunderianan cu tabata 
sosode den Serlimar, alegando y enfatisando cu loke el a haci ta 
simpelmente sigui loke ta para den e “acuerdo di gobemacion” 
di e coalicion POREDmep, referiendo aki na loke ta concemi e 
reglanan di Good Govemance y Integridad! 

E “ALGEMEEN REGERINGSBELEID” aki, tahaci e problema 
di POR un problema di e Gabinete Wever-Croes tambe y di 
henter coalicion, si enberdad nan ta para p’e principionan aki. 
Aki ta unda cu e Prome Minister mester scoge entre para tras di 
e maneho aki of keda sostene bagamunderia. 

For di unda Otmar Oduber a logra acumula asina tanto poder 
riba e partido geel, mientras den pasado tabata existi un relacion 
malo cu integrantenan prominente di e partido? 

E poder aki ta bin dor di placa acumula y interesnan agmpa! 


Durante su trayectoria politico den AVP el a percura pa acumula 
hopi placa, procedente di sponsoman influente. Esaki a permiti’e 
tambe lanta un partido y core un campaña miyonario den un 
tempo cortico, adkiriendo candidatonan cu basta voto den 
eleccionnan anterior, manera un Andin Bikker, cu su pasenshi 
a cuminsa caba, ya cu e no por bira Minister y tambe Marisol 
Lopez-Tromp di un trayectoria largo den politica. 

Desde formacion di coalicion POREDmep, POR tabatin e poder 
total. Nada no por a para Minister Otmar Oduber y ningun 
hende den coalicion tabatin e pudor di cuestiona su maneho. A 
permiti’e desangra Serlimar, “overmle” Minister di Turismo (cu 
diripiente a bira primo) pa por bin cu un hotel na Sero Colorado. 
A “sjoemel” un destaho pa faborece e compania di seguridad di 
su colega di partido Alan Howell, p’e por keda opera na Dump. 
Porcierto ora a kita e contrato “per direct” e NO a demanda 
Serlimar, mientras den e raport financiero e suma di e contrato 
aki NI ta aparece. Un contrato cu porcierto Ricardo Croes di 
RED a usa contra Alan Howell, pero pa bienestar partidista a 
baha cabes y a sigui apoya e bagamunderianan den Serlimar. 

Asina aki e tambe a consenti e actonan bochomoso di e ex- 
Minister. Otro caso cu no a tende nada di dj e t’ esun di bendemento 
di kavel durante e periodo di Camaval, unda un miembro di 
POR tabata envolvi. Pakico? Pa evita mas escandolo? Cu 
un record asina kico nos lo tin cu pensa riba henter e “bon 
intencion” di nos Prome Minister pa loke ta trata “integridad” y 
“integriteitskamer”? 

A pesar cu Minister Lopez-Tromp den Parlamento a sostene e 
maneho compto di e ex-Minister, esaki no tabata suficiente pa 
permiti un atake frontal contra integridad di Minister Lopez- 
Tromp, kende obviamente no tabatin e intencion di sigui “al pie 
de la letra” e instmccionnan di Otmar Oduber. 

Pa UPP ta hopi cla cu e Minister lo no por carga e responsabilidad 
y wordo tilda di ta complice di tur loke el a hereda di Minister 
Otmar Oduber, ya cu sigur su actonan a surpasa tur limite di 
integridad. 

Nos ta spera cu nada stroba e berdad sali na cla. Y cu TUR 
esnan cu a prefera di “PARA WAK” y a permiti p’e ex-Minister 
masacra e compania estatal, compronde cu nan ta co-responsabel 
y cu nan tin e deber di defende e compania estatal cu tin derecho 
di existencia. 

Tanto Parlamento “NOBO y DIFERENTE”, ATIA como 
sindicatonan tampoco no por laba man y nan tambe mester 
wordo poni responsabel pa loke nan a permiti pasa den Serlimar. 
Den e proximo dianan pueblo di Amba lo bay haya sa si e 
palabra “INTEGRIDAD” ta conta realmente of ta solamente un 
grito populista, lider di UPP, Booshi Wever a conclui. 

NOS KIER PA TURISTA NO BIN ARUBA MAS? 

Aruba ta bai hasi obligatorio pa tin un seguro di COVID-19 ora un turista ta bin Aruba y e mester sera 
e seguro aki promer cu e bin Aruba, cual ora e turista mester bai pa subi (upload) su ED y e lo worde 
manda na un llnk automatlcamente pa tuma e seguro aki for di un compania di seguro na Aruba mes, 
cu lo costa segun Minister di Turismo $15.- Dollar Americano pa cada dia cu nan ta aki na Aruba. 

Awor un famia di 4 cu ta bin Aruba pasa nan vacantie familiar pa 7 dia na Aruba, mester bai paga un 
seguro cu lo costa nan: 

4 X $15.- X 7 Dla = $420.- tambe si nan no a hasi un COVID-19 test na Merca nan cada uno mester 
hasi un Rapid COVID-19 test na Aruba cu lo costa cada uno $75.- y esakl lo bal costa e famia di 4 
aki 4 X $75.- Dollar Americano = $300.- Dollar Americano. 

Pues promer cu e famia di 4 aki cuminsa nan vacantie na Aruba nan mester gasta $420.- + $300.- = 
$720.- 


Tin famia di 4 cu ta bin keda den timesahre cu nan tin pa 2 siman of mas, na seguro di COVID-19 so 
nan lo tin un gasto kedando 14 dia di $840.- mas e $300.- di Rapid COVID test = $1140.- Dollar 
promer cu nan cuminsa nan vacantie. 

Nos tpregunta ta, cuanto turista lo ta dlspuesto pa paga esaki si nan conta e resto di gasto nan cu 
nan lo tin, hotel, cumlnda , transporte, recreaclon, beblda etc etc mlrando cu ya tln un gasto subas- 
tancial caba cu no tabata tin promer y nos tur sa cu turista nan tabata keha caba cu Aruba a bira hopi 
caro. 

Un pregunta cu lo ta hopi interesante pa sa ta, cua compania di seguro a haya e negoshi lucrativo 
aki pa sigura e turista nan pa COVID-19, tin mas cu un compania di seguro of ta obliga turista pa 
tuma for di un compania so of lo tin un broker?, pasobra rumor nan fuerte ta bai rond cu ta un director 
di un compania casa di un Minister a haya e monopolio aki di ta broker of e compania di seguro, 
supuestamente e compania of broker aki su nomber ta cuminsa cu un T. 

Pero laga nos hasi e som ta con lucrativo e negoshi aki lo ta, teniendo na cuenta cu ta worde bisa cu 
nos lo haya 40% di e cifra nan di turista cu nos sa haya normal na Aruba pa aña, cual ta mas cu 1 
miyon turista. 

40% di 1 miyon ta 600.000 turista pa aña, pues nos lo tuma averahe di 7 anochi pa e 600.000 turista 
nan aki, cual ta 4.200.000 ( 4 miyon 200 mil dla ), cua tur mester tuma e seguro akl di COVID-19 pa 
$15.- pa dia, e compania di seguro aki pa aña lo haya pasobra e ta obllgatorio $63.000.000.- Dollar 
Americano, esei ta 63 miyon Dollar Americano sigura pa aña, cual na Afl.1.75 ta pa aña Afl. 110. 
250.000.- (110 miyon 250 mil Florln ) Arubiano pa aña, aworta kende a haya e negoshi lucrativo aki, 
ta berdad ta un compania caminda casa di un Minister ta director ? tabata tin destaho publico camin- 
da tur compania di seguro por a aplica, local y Internclonal pa wak sl por a reduci e suma di $15.- pa 
asina e turista su gasto nan ta menos ora di bin Aruba? 

Ta bai cobra $75.- Dollar pa cada rapid test di COVID-19, mientras na India bo por haya un rapid test 
di COVID-19 pa $13.- Dollar na e sigulente website https://www.indiamart.com/proddetail/- 
covid-19-test-kit-22241092362.html, awor paklko nos ta bai cobra e turista $75.- pa e test kende ta 
ganando e placa aki? 

Ta worde bisa cu na Hulanda e test costa $25.- Dollar Amerlcano, pues $75.- klta $25.- ta resta $50.- 
Dollar Americano, 40% turista pa aña for di 1 miyon ta 600.000 turista X $50.- = $30.000.000.- Dollar 
Americano, e 30 miyon Dollar aki di ganashi ta pa kende e ta bai? 

Esaki na florin ta suma 30.000.000.- X Afl. 1.75 = Afl. 52.500.000.- pa aña, esakl ta 40% 

Pesel e pregunta cu nos ta hasi ta“ NOS KIER PA TURISTA NO BINARUBA MAS? ” 


